[ca] El present treball final de màster se centra a dissenyar el pla de comunicació d'Escola Gavina, una cooperativa d'ensenyament valenciana amb vora cinquanta anys d'història. Com a punt de partida s'ha bastit un marc teòric a partir de la cerca i consulta de literatura sobre la comunicació corporativa, passant per l'educomunicació i màrqueting educatiu i per la comunicació en les cooperatives, fins a acabar concretant en el més específic del TFM, les cooperatives d'ensenyament al País Valencià. Per a diagnosticar la situació de partida tant de la comunicació interna com externa, s'ha efectuat una auditoria emprant mètodes formals i informals. Això inclou la realització de quatre entrevistes, enquestes amb qüestionari i l'anàlisi de la reputació en línia de l'organització mitjançant les fonts en línia. A partir d'ací se segueix un procés de diverses etapes que culmina en el pla de comunicació. Concretament, al llarg de les pàgines d'aquest document es du a terme l'anàlisi DAFO en l'àmbit comunicatiu; es defineixen la missió, visió i valors de l'organització; s'estableixen les metes i objectius de comunicació; s'identifiquen els públics estratègics; es fixa l'estratègia de comunicació; es concreten les tècniques, tàctiques i accions; es descriu el missatge a transmetre a cadascun dels públics objectiu, i s'escullen els canals, suports i mitjans que s'empraran. Finalment, s'inclou un calendari d'implantació del pla i el pressupost i es descriu la metodologia de seguiment i avaluació de les accions. Tot i que es tracta d'un material elaborat expressament per al cas d'Escola Gavina, s'espera que puga servir com a model per a altres cooperatives d'ensenyament i fins i tot per altres centres educatius o per a cooperatives d'altres sectors.

[en] This master's thesis focuses on designing a communication plan for Escola Gavina, a Valencian education cooperative with almost 50 years of history. Its starting point was building a theoretical framework through researching and examining the existing books on corporate communication first, then on educommunication, teaching marketing and cooperative communication, and finally on the most specific aspect of the MA thesis: the education cooperatives in the País Valencià. In order to pinpoint the starting point of both the internal and the external communication, an audit was carried out by using formal and informal methods. That included conducting four interviews, surveys with questionnaires and an online reputation analysis of the organisation based on the online resources. From there on, a multistage process was followed, which finalised in the communication plan. More concretely, the pages of this document will show the process of carrying out a SWOT analysis in the communication fields; defining the mission, vision and values of the organisation, setting the communication goals and objectives; identifying the strategic audiences; determining a communication strategy; defining the techniques, tactics and actions; describing the message that is to be transmitted to each target audience and choosing the channels, formats and means to be used. Finally, there is also a schedule for the plan's implementation, a budget and a description of the methodology for monitoring and evaluating the actions. Although this resource has been specifically produced for the case of Escola Gavina, the hope is that it serves as a model for other education cooperatives and even for other education centres and cooperatives from other sectors.